Den har opprette stengler som er 20–150 cm høye og vokser fra en trevlete jordstengel. Hver stengel har en eller flere blomsterstander med hengende, klokkeformede blomster. Hvis planten har grunnstilte blad, er de 5–20 cm lange, 2,5–10 cm brede, hjerte- til eggformede og med en 15–30 cm lang bladstilk. Stengelbladene sitter spredt, er lansett- til hjerteformede, 3–18 cm lange, 1–8 cm brede, hårete og har en kort bladstilk. Hver blomst produserer 0–4 smånøtter.